Document ID: /roh_data/filtered/fineweb-2-filterrobots_roh.jsonl.gz/34366

Ils magazins existents na correspundan betg pli als standards necessaris per la segirtad da la truppa. Ed ils magazins sa chattian era memia datiers da chasas abitadas, scriva il departament. Perquai vul l’armada construir tschintg stanzas da muniziun ed ina stanza tecnica direct sper l’areal Rheinsand.
Il chantun ha prendì posiziun
En la consultaziun è il chantun Grischun vegnì tar la conclusiun, ch’il project na tangheschia betg ferm la planificaziun dal territori e l’ambient. Uschia na stoppian ils plans betg vegnir adattads, sco il Departament federal da defensiun scriva.
Betg resguardà resalva dal BAFU
Ina resalva da l’Uffizi federal d’ambient BAFU ha l’autoritad d’approvaziun refusà. Il lieu previs per il project saja giustifitgà ord ina vista generala, damai ch’ina alternativa che fetschia senn na saja betg da chattar sin la plazza d’armas a Cuira.
RR novitads 12:00